Ben Kingsley

Benas Kingslis (Ben Kingsley; g. 1943 m. gruodžio 31 d.) – indų kilmės britų aktorius, laimėjęs eilę „Oskaro“, Grammy, BAFTA, „Auksinio gaublio“ apdovanojimų. Žymiausias jo vaidmuo – Mahatma Gandis filme „Gandis“.

Gimė kaip Krišna Panditas Bhandži () indų mediko ir britų aktorės Anna Lyna Mary šeimoje. Tėvas buvo gimęs Kenijoje, o senelis buvo pirklys iš Gudžarato. Benas Kingslis augo Mančesterio apylinkėse, baigė Salfordo universitetą. Vaidino teatruose, 1967 m. debiutavo Vest Endo teatre Londone, o 1971 m. jau vaidino Brodvėjuje.

Nuo 1972 m. Kingslis pradėjo profesionalaus kino aktoriaus karjerą. Po dešimties metų jam atiteko pagrindinis vaidmuo filme „Gandis“, už kurį jis laimėjo „Oskarą“ geriausio aktoriaus kategorijoje. Vėliau atliko svarbius vaidmenis žymiuose filmuose.

2000 m. Kingslis apdovanotas Britų imperijos komandoro ordinu, o 2002 m. įšventintas į riterius.

 Filmografija 

Žymesni vaidmenys filmuose:
 Gandis (1982 m.)
 Silas Marner (1985 m.)
 The Secret of the Sahara (1987 m.)
 Morisas (1987 m.)
 The 5th Monkey (1990 m.)
 Bagsis (1991 m.)
 Rafinuoti vagys (1992 m.)
 Bobio Fišerio beieškant (1993 m.)
 Deivas (1993 m.)
 Šindlerio sąrašas (1993 m.)
 Grobuonių veislė (1995 m.)
 Mozė (1995 m.)
 Alisa stebuklų šalyje (1999 m.)
 Kovos taisyklės (2000 m.)
 Sexy Beast (2000 m.)
 Smėlio ir rūko namai (2003 m.)
 Griaustinio garsas (2005 m.)
 Oliver Twist (2005 m.)
 Kruvinoji Rein (2005 m.)
 Laimingas skaičius... Kitas (2006 m.)
 Paskutinis legionas (2007 m.)
 Meilės guru (2008 m.)
 Transsiberija (2008 m.)
 Kuždesių sala (2010 m.)
 Persijos princas: laiko smiltys (2010 m.)
 Hugo išradimas (2011 m.)
 Diktatorius (2012 m.)
 Geležinis žmogus 3 (2013 m.)

 Nuorodos 
 IMDB profilis

Kingsley